На думку аналітыкаў Еўразійскага банка развіцця, павышэнне тарыфаў на паслугі жыллёва-камунальнай гаспадаркі і павышаныя інфляцыйныя чаканні, якія захоўваюцца, будуць асноўнымі крыніцамі інфляцыйнага націску ў Беларусі ў пачатку 2017 года. Аднак, як паказаў 2016 год, правядзенне збалансаванай грашова-крэдытнай палітыкі пры адсутнасці знешніх шокаў здольнае нейтралізаваць падобныя інфляцыйныя ўсплёскі і ўтрымаць інфляцыйную дынаміку ў межах мэтавага арыенціра Нацыянальнага банка Беларусі— лічаць аналітыкі. Яны прагназуюць да снежня 2017 года інфляцыю на ўзроўні 9,3% у адносінах да снежня папярэдняга года з наступным зніжэннем да 7% у 2018 годзе і да 6% — у 2019 годзе. 